
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2027 

16 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόσληψη με σύμβαση μίσθωσης έργου από την Ενιαία 

Δημοτική Αναπτυξιακή Επιχείρηση Μουρεσίου. 1 

Έγκριση σύναψης συμβάσεων μίσθωσης έργου από 
το Δήμο Σκοπέλου για τη λειτουργία του (138Π) 
Κέντρου Εξυπηρέτησης Πολιτών (ΚΕΠ) Δήμου 

Σκοπέλου (Παράρτημα). 2 

Τροποποίηση Οργανισμού Εσωτερικής Οργάνωσης και 
Λειτουργίας Νομαρχιακής Αυτοδιοίκησης Λάρισας.. 3 


ΑΠΟΦΑΣΕΙ Σ 

Αριθμ. τ.τ.12478 (1) 

Πρόσληψη με σύμβαση μίσθωσης έργου από την Ενιαία 
Δημοτική Αναπτυξιακή Επιχείρηση Μουρεσίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α') «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για τη Τοπική Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» σύμφωνα με τις οποίες παρέχεται η δυνατό¬ 
τητα σύναψης συμβάσεων έργου από τους Ο.Τ.Α. και τα 
Νομικά τους Πρόσωπα με φυσικά πρόσωπα. 

3. Τις διατάξεις του άρθρου 90 του κώδικα νομοθεσίας 
για τη Κυβέρνηση και τα Κυβερνητικά όργανα, που κυρώ¬ 
θηκε με το άρθρο 1° του π.δ. 63/2005 (ΦΕΚ Α' 98), σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

4. Τις υπ’ αριθμ. 14196/4.4.2003 και ΔΙΠΠ/Φ.2.9/5954/ 
7.3.2007 εγκυκλίους του ΥΠ.ΕΣ.Δ.Δ.Α. με θέμα «Προσλή¬ 
ψεις προσωπικού στις Επιχειρήσεις των ΟΤΑ». 

5. Την υπ’ αριθμ. 41/2007 απόφαση του Διοικητικού Συμ¬ 
βουλίου της Ενιαίας Δημοτικής Αναπτυξιακής Επιχείρησης 
Μουρεσίου του Δήμου Μουρεσίου Ν. Μαγνησίας. 

6. Την υπ’ αριθμ. 4182/6.8.2007 σύμφωνη γνώμη του Δη¬ 
μάρχου Μουρεσίου. 

7. Την από 6.8.2007 γνωμοδότηση του νομικού συμβού¬ 
λου Γεωργίου Καλτσογιάννη. 

8. Το γεγονός ότι προκαλείται δαπάνη ύψους 523,60,00€ 
μηνιαίως για το λογιστή και 650,00€ μηνιαίως για τον ια¬ 
τρό η κάλυψη της οποίας γίνεται από τον προϋπολογισμό 


του προγράμματος το οποίο χρηματοδοτείται από την 
Περιφέρεια Θεσσαλίας και του οποίου η χρηματοδότηση 
είναι 100% από Εθνικούς Πόρους. 

9. Τις ανάγκες σε προσωπικό της ανωτέρω Επιχείρησης, 
αποφασίζουμε: 

Εγκρίνουμε την πρόσληψη, με σύμβαση μίσθωσης έρ¬ 
γου διάρκειας έως και 31.8.2008, από την Ενιαία Δημοτική 
Αναπτυξιακή Επιχείρηση Μουρεσίου του Δήμου Μουρεσίου 
Ν. Μαγνησίας, μίας/ενός (1) λογίστριας/ή και μίας/ενός (1) 
ιατρού στο πλαίσιο της συνέχισης της υλοποίησης του 
προγράμματος με τίτλο «Συνέχιση της πράξης: Επιχορήγη¬ 
ση Ε.Δ.Α.Ε.Μ. Μουρεσίου για λειτουργία Μονάδας ΒΟΗΘΕΙΑ 
ΣΤΟ ΣΠΙΤΙ στο Δήμο Μουρεσίου» το οποίο χρηματοδο¬ 
τείται από την Περιφέρεια Θεσσαλίας και του οποίου η 
χρηματοδότηση είναι 100% από Εθνικούς Πόρους, σύμφω¬ 
να με τις υπ’ αριθμ. 111135/1233 (ΦΕΚ 772/Β'/15.5.2007) και 
111136/1234 (ΦΕΚ 781 /Β'/17.5.2007) κοινή υπουργική απόφαση 
των Υπουργών Εσωτερικών, Δημόσιας Διοίκησης και Απο¬ 
κέντρωσης., Απασχόλησης και Κοινωνικής Προστασίας, 
Υγείας και Κοινωνικής Αλληλεγγύης και του Υφυπουργού 
Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Σεπτεμβρίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 12540 (2) 

Έγκριση σύναψης συμβάσεων μίσθωσης έργου από το 
Δήμο Σκοπέλου για τη λειτουργία του (138Π) Κέ¬ 
ντρου Εξυπηρέτησης Πολιτών (ΚΕΠ) Δήμου Σκοπέ¬ 
λου (Παράρτημα). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τ ις διατάξεις: 

1. Του ν. 2503/1997 (ΦΕΚ 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Του άρθρου 6 ν. 2527/1997 «Τροποποίηση και συμπλή¬ 
ρωση του ν. 2190/1994 και άλλες διατάξεις» σύμφωνα με 
τις οποίες παρέχεται η δυνατότητα σύναψης συμβάσεων 
έργου από τους ΟΤΑ και τα Νομικά τους Πρόσωπα με 
φυσικά πρόσωπα. 

3. Της παρ. 1 άρθρου 15 ν. 3260/2004 (ΦΕΚ 151/6.8.2004) 
«ρυθμίσεις του συστήματος προσλήψεων και θεμάτων δη- 















28172 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μόσιας διοίκησης», σύμφωνα με τις οποίες ορίζεται ότι: 
«για τις ανάγκες λειτουργίας των Κ.Ε.Π. επιτρέπεται η 
απασχόληση φυσικών προσώπων με συμβάσεις μίσθωσης 
έργου, για τις οποίες ισχύουν οι κείμενες διατάξεις, χωρίς 
να απαιτούνται οι προϋποθέσεις της Π.Υ.Σ 55/1998». 

4. Το υπ’ αριθμ. ΔΟΛΚΕΠ/Φ4/265/20566/8.8.2007 έγγραφο 
του ΥΠ.ΕΣ.Δ.Δ.Α. με το οποίο στάλθηκαν πίνακες κατανομής 
συμβάσεων μίσθωσης έργου, για χρονικό διάστημα έως έξι 
(6) μήνες για την στελέχωση των Κέντρων Εξυπηρέτησης 
Πολιτών (Κ.Ε.Π) των οποίων οι συμβάσεις έργου λήγουν 
κατά το χρονικό διάστημα από 1.9.2007 έως 30.9.2007, κα¬ 
θώς και το υπ’ αριθμ. ΔΟΛΚΕΠ/Φ12/4/23947/11.9.2007 έγ¬ 
γραφο του ΥΠ.ΕΣ.Δ.Δ.Α. με το οποίο γνωστοποιείται ορθή 
επανάληψη του ως άνω πίνακα κατανομής, με τον όρο 
ότι οι συμβάσεις λήγουν από τη χρονική σηγμή που θα 
στελεχωθεί το Κ.Ε.Π. με μόνιμο προσωπικό, καθώς και τη 
σχετική με τη σύναψη συμβάσεων μίσθωσης έργου στα 
ΚΕΠ εγκύκλιο του ΥΠ.ΕΣ.Δ.Δ.Α. με αριθμ. πρωτ. Φ.7 ΟΔΕ 
ΚΕΠ/11123/8.5.2006, αποφασίζουμε: 

Εγκρίνουμε την απασχόληση με σύμβαση μίσθωσης 
έργου ενός (1) φυσικού προσώπου, ειδικότητας όπως αυ¬ 
τές αναφέρονται στο άρθρο 31 του ν. 3013/2002 για τη 
λειτουργία του (138Π) Κέντρου εξυπηρέτησης πολιτών 
(ΚΕΠ) του Δήμου Σκοπέλου (Παράρτημα) Νομού Μαγνη¬ 
σίας, σύμφωνα με τα οριζόμενα στο ανωτέρω άρθρο και 
για χρονικό διάστημα έως έξι (6) μήνες. 

Η αμοιβή ορίζεται σε 10.560 € ετησίως μέχρι τη συμπλή¬ 
ρωση χρονικού διαστήματος 24 μηνών, κατά το οποίο το 
έργο συγχρηματοδοτείται από το Επιχειρησιακό Πρόγραμ¬ 
μα «Κοινωνία της Πληροφορίας» Μέτρο 2.2. 

Για το χρονικό διάστημα πλέον του 24μηνου η αμοιβή 
ορίζεται σε 12.000 € ετησίως και χρηματοδοτείται από 
τον Τακτικό Προϋπολογισμό. 

Τόπος εκτέλεσης του έργου είναι το (138Π) Κ.Ε.Π. του 
Δήμου Σκοπέλου (Παράρτημα) Νομού Μαγνησίας. 

Το ανωτέρω έργο δεν ανάγεται στον κύκλο των συνή¬ 
θων καθηκόντων των υπαλλήλων του Δήμου. 

Σας επισημαίνουμε ότι: 

1. Οι συμβάσεις θα λήγουν αυτοδικαίως από τη χρονική 
στιγμή που θα στελεχωθεί το ΚΕΠ με μόνιμο προσωπικό, 
ανεξαρτήτως της διάρκειας ισχύος της σύμβασης. 

2. Σε περίπτωση αποχώρησης, παραίτησης, διακοπής κ,λπ, 
της σύμβασης μίσθωσης έργου με πρωτοβουλία του συμ- 
βασιούχου, δεν θα συνάπτεται νέα σύμβαση σε συνέχεια 
της προηγούμενης που διακόπηκε, χωρίς την προηγούμενη 
έγκριση της ΔΟΛΚΕΠ/ΥΠΕΣΔΔΑ, η οποία θα πρέπει να έχει 
ενημερωθεί από την αρμόδια υπηρεσία των ΟΤΑ. Σε διαφο¬ 
ρετική περίπτωση το ΥΠ.ΕΣ.Δ.Δ.Α. δε θα κάνει δεκτή τη νέα 
σύμβαση αλλά και δε θα τη χρηματοδοτήσει. 

3. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού ΕΣ.Δ.Δ.Α. Αθ. Νάκου. 

Οι αναγκαίοι όροι για την εκτέλεση του έργου θα κα- 
θορισθούν με την υπογραφή των σχετικών συμβάσεων 
σύμφωνα με τις διατάξεις του άρθρου 6 ν. 2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Σεπτεμβρίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 


Αριθμ. απόφασης 99 (3) 

Τροποποίηση Οργανισμού Εσωτερικής Οργάνωσης και 
Λειτουργίας Νομαρχιακής Αυτοδιοίκησης Λάρισας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΑΡΙΣΑΣ 
(Πρακτικό 14/25.9.2007, θέμα 3°) 

Έχοντας υπόψη: 

1. Τις διατάξεις του άρθρου 104 παρ 3 και 4 του Κώδικα 
Νομαρχιακής Αυτοδιοίκησης (π.δ. 30/1996). 

2. Την υπ’ αριθμ. 55/24.9.2005 απόφαση της Νομαρχια¬ 
κής Επιτροπής με την οποία έγινε δεκτή η πρόταση που 
συντάχθηκε από την ομάδα εργασίας που συγκροτήθηκε 
με την υπ’ αριθμ. 3901/4.9.2007 απόφαση του Νομάρχη 
Λάρισας, με θέμα «Σύσταση ομάδας εργασίας για τη 
μελέτη και υποβολή πρότασης για την τροποποίηση του 
οργανισμού εσωτερικής οργάνωσης και λειτουργίας της 
Ν.Α. Λάρισας.» 

3. Την ανάγκη αναδιάρθρωσης της Διεύθυνσης Ανά¬ 
πτυξης της Ν.Α. Λάρισας, προκειμένου να λειτουργήσει 
αποτελεσματικά ως φορέας στήριξης της ανάπτυξης 
και της επιχειρηματικότητας στο νομό Λάρισας, αλλά 
και ως «Υπηρεσία μιας στάσης» για τη χορήγηση των 
αδειών εγκατάστασης και λειτουργίας βιομηχανικών και 
βιοτεχνικών εγκαταστάσεων, σύμφωνα με τα προβλεπό- 
μενα στο ν. 3325/2005 (ΦΕΚ 68/11.3.2005/τ.Α') ίδρυση και 
λειτουργία βιομηχανικών - βιοτεχνικών εγκαταστάσεων 
στο πλαίσιο της αειφόρου ανάπτυξης και άλλες διατά¬ 
ξεις», το π.δ. 78/2006 (ΦΕΚ 80/13.4.2006/τ.Α') «Διάρθρωση, 
στελέχωση και αρμοδιότητες της Διεύθυνσης Ανάπτυξης 
των Νομαρχιακών Αυτοδιοικήσεων» και το π.δ. 243/2006, 
(ΦΕΚ Α' 257/27.11.2006). 

4. Την ανάγκη ένταξης του ΚΥΕ στον Οργανισμό Ορ¬ 
γάνωσης και Λειτουργίας της Ν.Α. Λάρισας σε εφαρμο¬ 
γή των διατάξεων της υπ’αριθμ. 19282/ ΚΥΕ 240/5.9.2005 
(ΦΕΚ 1326/Β'/21.9.2005) κοινή υπουργική απόφαση περί 
οργάνωσης, συγκρότησης και λειτουργίας των Κέντρων 
Υποδοχής Επενδυτών. 

5. Τη γνώμη του Συλλόγου υπαλλήλων της Ν.Α. Λάρισας, 
που διατυπώθηκε με το υπ’ αριθμ. 4/19.9.2007 έγγραφό 
του. 

6. Το γεγονός ότι από την εν λόγω τροποποίηση δεν 
προκαλείται δαπάνη σε βάρος του προϋπολογισμού της 
Ν.Α. Λάρισας τροποποιεί: 

Τον υπ’ αριθμ. 46/29.3.2005 Οργανισμό Εσωτερικής Ορ¬ 
γάνωσης και Λειτουργίας της Ν.Α. Λάρισας (ΦΕΚ 549/ 
Β'/25.4.2005), όπως αυτός τροποποιήθηκε και ισχύει με 
την υπ’ αριθμ. 75/27.7.2005 απόφαση του Νομαρχιακού 
Συμβουλίου που δημοσιεύθηκε στο ΦΕΚ 1195/Β/30.8.2005 
και ψηφίζει: 

Τις ακόλουθες τροποποιήσεις στον Οργανισμό Εσω¬ 
τερικής Οργάνωσης και Λειτουργίας της Νομαρχιακής 
Αυτοδιοίκησης Λάρισας, ως ακολούθως: 

1) Στο ΠΡΩΤΟ ΜΕΡΟΣ «ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ, ΤΜΗΜΑ Α' ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ, 
ΚΕΦΑΛΑΙΟ Δ' «ΥΠΗΡΕΣΙΕΣ ΟΙΚΟΝΟΜΙΚΗΣ, ΚΟΙΝΩΝΙΚΗΣ 
ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ» τα άρθρα 4, 18 και 23 
αντικαθίστανται και στο άρθρο 33 προστίθεται άρθρο 
33 Α ως εξής: 

«Άρθρο 4 

Διάρθρωση Υπηρεσιών Οικονομικής Κοινωνικής και 
Πολιτιστικής Ανάπτυξης 

Διεύθυνση Προγραμματισμού και Ανάπτυξης 

Διεύθυνση Διοικητικών Υπηρεσιών 

Διεύθυνση Οικονομικών Υπηρεσιών 

Διεύθυνση Τεχνικών Υπηρεσιών 

Διεύθυνση Πολεοδομίας 

Διεύθυνση Προστασίας και Διαχείρισης Περιβάλλοντος 

Διεύθυνση Αγροτικής Ανάπτυξης 

Διεύθυνση Εγγείων Βελτιώσεων και Υδατικών πόρων 

Διεύθυνση Τοπογραφικής 

Διεύθυνση Κτηνιατρικής 

Διεύθυνση Ανάπτυξης 

Διεύθυνση Εμπορίου, Τουρισμού και Απασχόλησης 
Διεύθυνση Μεταφορών και Επικοινωνιών 
Διεύθυνση Δημόσιας Υγείας 
Διεύθυνση Κοινωνικής Πρόνοιας 
Διεύθυνση Πολιτισμού - Αθλητισμού και Νεολαίας 
Κέντρο εξυπηρέτησης Πολιτών (λειτουργεί σε επίπεδο 
Διεύθυνσης) 

Διεύθυνση Διοίκησης Αγροφυλακής 
Τμήμα Λαϊκής Επιμόρφωσης 

Τμήμα Παλλαϊκής Αμυνας και Πολιτικής Σχεδίασης 
Εκτάκτων Αναγκών (ΠΑΜ-ΠΣΕΑ) 

Γραφείο Πολιτικής Προστασίας 
Κέντρο Υποδοχής Επενδυτών (λειτουργεί σε επίπεδο 
Αυτοτελούς Γ ραφείου) 

Έδρα των ως άνω υπηρεσιακών μονάδων είναι η Λάρι¬ 
σα». 

«Άρθρο 18 

Διεύθυνση Προστασίας και Διαχείρισης 
Περιβάλλοντος 

Αρμοδιότητες της Διεύθυνσης Προστασίας και Διαχείρι¬ 
σης Περιβάλλοντος είναι, όλες όσες έχουν μεταβιβαστεί ή 
θα μεταβιβαστούν στη Νομαρχιακή Αυτοδιοίκηση με Νό¬ 
μους, Διατάγματα και Υπουργικές αποφάσεις και αφορούν 
στην προστασία και διαχείριση του Περιβάλλοντος πλην 
όσων μεταβιβάστηκαν ή θα μεταβιβαστούν στη Νομαρχιακή 
Αυτοδιοίκηση και των οποίων η άσκηση ορίζεται ρητώς 
από τη σχετική διάταξη ότι ασκούνται από άλλη οργανική 
μονάδα της Νομαρχιακής Αυτοδιοίκησης όπως οι αρμοδι¬ 
ότητες που αναφέρονται στο άρθρο 23 του παρόντος για 
την προστασία και τη διαχείριση του περιβάλλοντος και 
οι οποίες θα ασκούνται αποκλειστικά από τη Διεύθυνση 
Ανάπτυξης της Νομαρχιακής Αυτοδιοίκησης Λάρισας. 

Η Διεύθυνση Προστασίας και Διαχείρισης Περιβάλ¬ 
λοντος αποτελείται από τα παρακάτω Τμήματα, με τις 
αντίστοιχες αρμοδιότητες: 

1. Τμήμα Έγκρισης Περιβαλλοντικών Όρων και Εφαρ¬ 
μογής τους. 

Στις αρμοδιότητες του Τμήματος ανήκουν: 

- Η έγκριση και θεώρηση μελετών περιβαλλοντικών 
επιπτώσεων, καθώς και η εισήγηση στον Νομάρχη της 
έγκρισης περιβαλλοντικών όρων επί έργων ή δραστηρι¬ 
οτήτων σε εφαρμογή των διατάξεων της υπ’ αριθμ. Η.Π. 
11014/703/Φ 104/14.3.2003 κοινής υπουργικής απόφασης 
(ΦΕΚ 332/Β/2003). 

- Ο έλεγχος της τήρησης και εφαρμογής των εγκεκρι¬ 
μένων περιβαλλοντικών όρων. 

2. Τμήμα Ελέγχου Πηγών Ρύπανσης- Υγειονομικής Προ¬ 
στασίας Περιβάλλοντος 

Στις αρμοδιότητες του Τμήματος ανήκουν: 

- Η επιβολή όρων, περιορισμών και μέτρων για την ποιότη¬ 
τα των αποβλήτων (αερίων, υγρών, στερεών, θορύβου). 

- Η έγκριση των μελετών επεξεργασίας λυμάτων και βιομη¬ 
χανικών αποβλήτων και η έκδοση άδειας διάθεσής τους. 

- Ο έλεγχος των πηγών ρύπανσης των δραστηριοτήτων 
που υποχρεούνται στην έκδοση περιβαλλοντικών όρων, 
σύμφωνα με την προαναφερόμενη κοινή υπουργική από¬ 
φαση και τις εκάστοτε ισχύουσες διατάξεις, μετά από 
καταγγελίες ή αυτεπαγγέλτως. 

- Η επιβολή κυρώσεων για παραβάσεις της περιβαλ¬ 
λοντικής Νομοθεσίας. 


- Η εφαρμογή της υγειονομικής Νομοθεσίας, για την 
προστασία του περιβάλλοντος. 

3. Τμήμα Σχεδιασμού και Προστασίας του Φυσικού Πε¬ 
ριβάλλοντος. 

Στις αρμοδιότητες του Τμήματος ανήκουν: 

- Ο καθορισμός των ποιοτικών χαρακτηριστικών των 
αποδεκτών (ατμόσφαιρας, επιφανειακών και υπόγειων 
υδάτων, στάθμης θορύβων) και ο έλεγχος και παρακο¬ 
λούθηση της ποιότητάς τους. 

- Η διαμόρφωση πρότασης για το χαρακτηρισμό περιοχών 
ή στοιχείων της φύσης ως προστατευτέων, σύμφωνα με το 
ν. 1650/1986 όπως τροποποιήθηκε μεταγενέστερα, καθορίζο¬ 
ντας τους γενικούς όρους και περιορισμούς που ρυθμίζουν 
θέματα διαχείρισης και ανάπτυξης των περιοχών. 

- Η εισήγηση στο Νομαρχιακό Συμβούλιο για την έγκριση 
των περιβαλλοντικών όρων για δραστηριότητες και έργα και 
η προώθηση στο Υ.ΠΕ.ΧΩ.ΔΈ, ή η έκδοση σχετικών αποφά¬ 
σεων Νομάρχη όπου κατά νόμο ασκεί την αρμοδιότητα. 

- Η εισήγηση και έκδοση αποφάσεων για έγκριση των 
μελετών Περιβαλλοντικών επιπτώσεων για μεταλλευτικές, 
λατομικές, βιομηχανικές και βιοτεχνικές δραστηριότητες, 
έργα υποδομής (λιμενικά έργα, βιολογικοί καθαρισμού 
και συνεργεία αυτοκινήτων. 

- Η συλλογή περιβαλλοντικών στοιχείων για την απο¬ 
τύπωση της κατάστασης που κυριαρχεί στο Νομό και 
διατύπωση προτάσεων αρμοδίως για τη χάραξη Περι¬ 
βαλλοντικής πολιτικής. 

- Ο έλεγχος τήρησης των περιβαλλοντικών όρων και η 
επιβολή κυρώσεων για παραβάσεις της νομοθεσίας 

-Η άσκηση αρμοδιοτήτων σε θέματα περιβαλλοντικής 
προστασίας (από στερεά απόβλητα, επικίνδυνα απόβλητα 
και ορυκτέλαια). 

- Η εκπόνηση προγραμμάτων περιβαλλοντικής προστασί¬ 
ας, σε συνεργασία με την Διεύθυνση Προγραμματισμού. 

- Η παροχή περιβαλλοντικής πληροφόρησης. 

- Ο έλεγχος της ποιότητας των καυσίμων και η προ¬ 
στασία της γεωργικής γης. 

4. Τμήμα Εργαστηρίου Χημικών Αναλύσεων 

Στις αρμοδιότητες του Τμήματος ανήκει: 

- Η διενέργεια χημικών αναλύσεων σε τρόφιμα, πρώ¬ 
τες ύλες, βιομηχανικά προϊόντα, οίνους, οινοπνεύματα, 
οινοπνευματώδη ποτά, καύσιμα κ.λ.π. 

5. Γ ραφείο Διοικητικής Στήριξης 

Στις αρμοδιότητες του Γ ραφείου ανήκει: 

- Η εν γένει γραμματειακή εξυπηρέτηση της Διεύθυνσης.» 

«Άρθρο 23 

Διεύθυνση Ανάπτυξης 

Η Διεύθυνση Ανάπτυξης συστήνεται στη Ν.Α. Λάρισας 
βάσει της παρ. 2 του άρθρου 1 του ν. 3325/2005 και 
λειτουργεί ως «Υπηρεσία μιας στάσης», ασκεί όλες τις 
αρμοδιότητες της καταργούμενης δια του παρόντος Δι¬ 
εύθυνσης Ανάπτυξης που είχε συσταθεί με το άρθρο 23 
του υπ’ αριθμ. 46/29.3.2005 (ΦΕΚ 549/Β/25.4.2005) τροπο¬ 
ποιούμενου οργανισμού της Ν.Α. Λάρισας. 

Η Διεύθυνση Ανάπτυξης παρέχει υπηρεσίες στις με¬ 
ταποιητικές επιχειρήσεις καθώς και στις επιχειρήσεις 
παροχής υπηρεσιών, που αφορούν σε θέματα ίδρυσης 
και λειτουργίας αυτών καθώς και στήριξης της επιχει¬ 
ρηματικής τους δραστηριότητας. Παρακολουθεί κάθε 
οικονομική δραστηριότητα που αναπτύσσεται στο νομό, 
αξιολογεί τα σχετικά δεδομένα και εισηγείται ανάλογες 
δράσεις στο Υπουργείο Ανάπτυξης. 

Η Διεύθυνση Ανάπτυξης αποτελεί, μεταξύ των άλλων, 
τον συνδετικό κρίκο ανάμεσα στο Υπουργείο Ανάπτυξης 
και στη Νομαρχιακή Αυτοδιοίκηση Λάρισας. Επικοινωνεί 
και συνεργάζεται με τη Διεύθυνση Ανάπτυξης και Συντονι- 

σμού της Γενικής Γραμματείας Βιομηχανίας του Υπουργείου 
Ανάπτυξης για τα θέματα αρμοδιότητας της, προκειμένου 
να επιτυγχάνεται η αποτελεσματική εφαρμογή της βιομη¬ 
χανικής νομοθεσίας στο σύνολό της και να υλοποιούνται 
οι γενικές κατευθύνσεις του Υπουργείου Ανάπτυξης σε 
θέματα βιομηχανικής πολιτικής. Για το σκοπό αυτό η Διεύ¬ 
θυνση Ανάπτυξης έχει την αρμοδιότητα: 

α) Να ενημερώνει την Διεύθυνση Ανάπτυξης και Συντονι¬ 
σμού της Γ ενικής Γ ραμματείας Βιομηχανίας του Υπουργεί¬ 
ου Ανάπτυξης, για κάθε ζήτημα της αρμοδιότητάς της που 
ανακύπτει κατά την εφαρμογή της βιομηχανικής νομοθεσί¬ 
ας από τις συναρμόδιες Υπηρεσίες, με σκοπό την επίλυση 
των προβλημάτων και την παροχή διευκρινήσεων ή οδηγι¬ 
ών σε θέματα ερμηνείας της κείμενης νομοθεσίας. 

β) Να τηρεί και να ενημέρωνα την ηλεκτρονική βάση 
δεδομένων της Νομαρχιακής Αυτοδιοίκησης Λάρισας, 
σε θέματα μεταποιητικών και λοιπών επιχειρήσεων της 
αρμοδιότητάς της. 

γ) Να οργανώνει, να λειτουργεί και να ελέγχει το Κέ¬ 
ντρο Υποδοχής Επενδυτών, προκειμένου αυτό να επιτελεί 
το υποστηρικτικό προς αυτήν έργο του, όπως προβλέπει 
η υπ’ αριθμ. 19282/240/5.9.2005 κοινή υπουργική απόφαση 
(ΦΕΚ 1326 Β'), με τελικό σκοπό την στήριξη της επιχει¬ 
ρηματικότητας στο νομό. 

Η Διεύθυνση Ανάπτυξης αποτελείται από τα εξής πέντε 
Τ μήματα: 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α'). 

β) Τμήμα Ενέργειας και Φυσικών Πόρων (Τμήμα Β'). 
γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ'). 

δ) Τμήμα Προστασίας Περιβάλλοντος και'Εκδοσης Οι¬ 
κοδομικών Αδειών (Τμήμα Δ'). 
ε) Τμήμα Διοικητικής Υποστήριξης (Τμήμα Ε'). 

Η Διεύθυνση Ανάπτυξης έχει αναπτυξιακό και τεχνικό 
χαρακτήρα, όπως προκύπτει από τις αρμοδιότητες των 
Τμημάτων αυτής και από τη φύση των ρυθμιζόμενων 
αντικειμένων τους. 

1. Αρμοδιότητες Τμήματος Α' 

Στις αρμοδιότητες του Τμήματος αυτού ανήκουν: 

1. α) Η χορήγηση μηχανολογικών αδειών εγκατάστασης, 
επέκτασης, εκσυγχρονισμού, λειτουργίας και ειδικής δήλω¬ 
σης καθώς και οι τροποποιήσεις αυτών, σε βιομηχανικές 
- βιοτεχνικές εγκαταστάσεις, επαγγελματικά εργαστήρια, 
αποθήκες και ηλεκτρομηχανολογικές εγκαταστάσεις πα¬ 
ροχής υπηρεσιών, σε μονάδες παραγωγής εκρηκτικών 
υλών καθώς και σε αποθήκες εκρηκτικών υλών και κα- 
ψυλλίων (ανεξάρτητα από την εγκατεστημένη ισχύ και 
την αποθηκευτική ικανότητα) και 

β) η έγκριση τεχνικού υπομνήματος και προϋπολογισμού 
καθώς και η θεώρηση σχεδιαγραμμάτων, τα οποία υποβάλ¬ 
λονται προκειμένου να χορηγηθούν οι ανωτέρω άδειες. 

2. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων της προηγού¬ 
μενης παραγράφου, με σκοπό τη προστασία των εργα¬ 
ζομένων, των περίοικων και του φυσικού περιβάλλοντος 
και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών όρων, σύμ¬ 
φωνα με τη παράγραφο 1 του άρθρου 6 του ν. 1650/1986. 

γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας. 


δ) Η επιβολή πρόσθετων περιβαλλοντικών όρων, προκει¬ 
μένου για μονάδες της Κατηγορίας Β4, όπως περιγράφο- 
νται στην υπ’ αριθμ. ΗΠ15393/2332/2002 (ΦΕΚ 1022 Β') κοινή 
υπουργική απόφαση, σε συνεργασία με το Τ μήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημοσι¬ 
οποίηση αυτής, ο έλεγχος και η επιβολή κυρώσεων στις 
μονάδες αρμοδιότητας του παρόντος Τμήματος, που η 
δραστηριότητά τους περικλείει κινδύνους από ατυχήματα 
μεγάλης έκτασης, σύμφωνα με τις διατάξεις της υπ’ αριθμ. 
5697/590/2000 (ΦΕΚ 405 Β') κοινής υπουργικής απόφασης. 

5. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής διακοπής 
της λειτουργίας του συνόλου ή μέρους των μονάδων, για 
τις οποίες η σχετική άδεια λειτουργίας έχει δοθεί από το 
παρόν Τ μήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις ή 
βεβαιώσεις ή ασκούν ειδικούς ελέγχους, για λόγους σχε¬ 
τικά με παράβαση διατάξεων αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για την παραχώρηση κοινόχρηστων δημο¬ 
τικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων. 

8. Η διατύπωση γνώμης για την απαλλοτρίωση ιδιωτι¬ 
κών εκτάσεων για ίδρυση ή επέκταση αξίας λόγου επαρ¬ 
χιακής βιομηχανίας. 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 

10. α) Η αποδοχή των πιστοποιητικών καταλληλότητας 
των μηχανημάτων παραγωγής εκρηκτικών υλών. 

β) Η αποδοχή του διορισμού, της απολύσεως ή της 
παραιτήσεως των υπευθύνων συντηρήσεως και του Δι¬ 
ευθυντή παραγωγής των μονάδων παραγωγής εκρηκτι¬ 
κών υλών καθώς και η διενέργεια ελέγχου περί του εάν 
συντρέχει η προϋπόθεση της διετούς προϋπηρεσίας σε 
εργοστάσιο παραγωγής εκρηκτικών υλών στη περίπτωση 
διορισμού του ως άνω Διευθυντή. 

γ) Η αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και η σύνταξη σχετικής έκθεσης. 

δ) Η έγκριση της γενικής διαταγής που εκδίδει κάθε 
μονάδα παραγωγής εκρηκτικών υλών. 

ε) Η θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

11. Η κατά παρέκκλιση έγκριση ανέγερσης πολυώροφων 
επικίνδυνων κτιρίων, εφόσον αυτό επιβάλλεται από λει¬ 
τουργικούς λόγους, σύμφωνα με την υπ’ αριθμ. 3329/1989 
(ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκδοση 
απόφασης για την επιβολή προστίμων σε βάρος οποιου- 
δήποτε παράγει, κατέχει ή διαθέτει στην αγορά εκρηκτικά, 
τα οποία δεν πληρούν τις νόμιμες απαιτήσεις. 

13. Η έκδοση της απόφασης που προβλέπεται στην 
παράγραφο 3 του άρθρου 2 της υπ’ αριθμ. 3329/1989 

κοινής υπουργικής απόφασης, σχετικά με τη μείωση των 
αποστάσεων ασφαλείας. 

14. Η τήρηση και ενημέρωση ηλεκτρονικού Ειδικού Μη¬ 
τρώου των επιχειρήσεων ναυπήγησης, μετατροπής, επι¬ 
σκευής και συντήρησης πλοίων, η εγγραφή στο Ειδικό 
Μητρώο και η διαγραφή από το μητρώο αυτό των εν 
λόγω επιχειρήσεων, η παρακολούθηση, ο έλεγχος και η 
επιβολή σ' αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού 
προϋπολογισμού άνω των 5.870. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών και 
ηλεκτροκίνητων ανυψωτικών μηχανημάτων και ο έλεγχος 
της λειτουργίας αυτών. 

17.0 τεχνικός έλεγχος δοκιμασίας ατμολεβητών, ατμοδο¬ 
χείων, αεροδεξαμενών και δοχείων εν γένει υπό πίεση και η 
επιθεώρηση μετά την εγκατάσταση αυτών για τη χορήγηση 
πιστοποιητικών υδραυλικής δοκιμασίας και παραλαβής. 

18. Η χορήγηση ειδικών αδειών εργοστασίων κατασκευ¬ 
ής και επισκευής ατμολεβητών. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και κου- 
λουροποιίας. 

20. Η χορήγηση άδειας εγκατάστασης, άδειας λειτουρ¬ 
γίας και ειδικής δήλωσης στεγνοκαθαριστηρίων, πλυντη¬ 
ρίων ρούχων, σιδηρωτηρίων ρούχων και ταπητοκαθαρι- 
στηρίων, δημόσιας χρήσης. 

21. Η χορήγηση βεβαίωσης σχετικά με την αρτιότητα 
και καταλληλότητα του μηχανολογικού εξοπλισμού βιο¬ 
μηχανικών - βιοτεχνικών μονάδων επεξεργασίας βιομη¬ 
χανικής ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών αποβλή¬ 
των, οι οποίες ευρίσκονται είτε εντός είτε εκτός υγειο¬ 
νομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων υποστήριξης των μι- 
κρομεσαίων επιχειρήσεων, αξιοποίησης των ήπιων μορ¬ 
φών ενέργειας, όπως ηλιακή, αιολική, γεωθερμία καθώς 
και η παρακολούθηση της πορείας υλοποίησης αναπτυ¬ 
ξιακών προγραμμάτων και σχεδίων αρμοδιότητας του 
Υπουργείου Ανάπτυξης. 

25. Η ενημέρωση των φορέων των βιομηχανιών - βιοτεχνι¬ 
ών για τις νέες τεχνολογίες, εφευρέσεις και ευρεσιτεχνίες. 

26. Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων τα οποία αφορούν 
στην αδειοδότηση και στη λειτουργία των μεταποιητικών 
επιχειρήσεων και των επιχειρήσεων παροχής υπηρεσιών, 
στην υπαγωγή των ανωτέρω επιχειρηματικών μονάδων 
σε αναπτυξιακά προγράμματα και σχέδια και γενικά στη 
βελτίωση του επιχειρηματικού κλίματος και της ανταγω¬ 
νιστικότητας των επιχειρήσεων. 

27. Η συνεργασία με άλλες υποστηρικτικές δομές της 
επιχειρηματικότητας στην περιφέρεια και στο νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης 
της Γενικής Γραμματείας Βιομηχανίας του Υπουργείου 
Ανάπτυξης και δί αυτής στο Γενικό Γραμματέα Βιομη¬ 
χανίας, σχετικά με την ενίσχυση της επιχειρηματικής 
δραστηριότητας στο νομό, με τις διαμορφούμενες τάσεις 
οικονομικής δραστηριότητας, με την υπαγωγή των μετα¬ 


ποιητικών επιχειρήσεων και των επιχειρήσεων παροχής 
υπηρεσιών σε αναπτυξιακά προγράμματα και σχέδια κα¬ 
θώς και με τη βελτίωση των διαδικασιών αδειοδότησης 
των μεταποιητικών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Β' 

Στις αρμοδιότητες του Τμήματος αυτού ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων από 
άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα άδει¬ 
ας μεταλλευτικών ερευνών, των κληρονόμων δικαιούχου 
που δεν γνωστοποιήθηκαν. 

5. Η έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προε¬ 
δρικού διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαιω¬ 
μάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ' αυτή. 

7. Η βεβαίωση του φόρου υπέρ του Δημοσίου σε πε¬ 
ρίπτωση μεταβίβασης δικαιωμάτων από άδειες μεταλ¬ 
λευτικών ερευνών. 

8. Η εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση εν όλω 
ή εν μέρει του χώρου της άδειας, καθώς και η έκδοση 
προκήρυξης για την παραχώρηση μεταλλείων. 

9. Η έγκριση ατελούς εισαγωγής μηχανημάτων που 
προορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτικά, κοι¬ 
νοτικά ή ιδιωτικά λατομεία αδρανών υλικών, σε λατομεία 
Ν.Π.Δ.Δ., καθώς και η παράταση της άδειας αυτής. 

11. Η έκδοση διαπιστωτικής απόφασης σχετικά με τη 
συνδρομή των προϋποθέσεων παράτασης της ισχύος των 
αδειών εκμετάλλευσης δημοτικών, κοινοτικών, ιδιωτικών και 
Ν.Π.Δ.Δ. λατομείων μαρμάρων και βιομηχανικών ορυκτών, 
σύμφωνα με το άρθρο 7 του ν. 2702/1999 (ΦΕΚ 70 Α'). 

12. Η χορήγηση άδειας εγκατάστασης και άδειας λει¬ 
τουργίας ηλεκτρομηχανολογικών εγκαταστάσεων λατο¬ 
μείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λατο¬ 
μικών περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρήσεων στις 
περιπτώσεις του άρθρου 9 του ν. 2190/1920 (ΦΕΚ 37 Α'). 

17. Η έγκριση εισφοράς σε εταιρία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα 
δικαιολογητικά (γνωμοδοτήσεις Υπηρεσιών άρθρου 10 
του ν.1428/1984 (ΦΕΚ 43 Α'), μελέτες, εγκρίσεις επέμβασης 
κ,λπ.) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημό¬ 
σιων λατομείων όπου η αρμοδιότητα ανήκει στο Γ ενικό 
Γραμματέα Περιφέρειας, σύμφωνα με την παράγραφο 6 
του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών μη¬ 
χανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 




28176 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και Ν.Π.Δ.Δ. λατομείων αδρανών υλικών, με αποκλειστικό 
σκοπό την αποκατάσταση του περιβάλλοντος κατά τα 
προβλεπόμενα από τις διατάξεις του άρθρου 7 του ν. 
2837/2000 (ΦΕΚ 178 Α'), του άρθρου 19 του ν. 3190/2003 
(ΦΕΚ 249 Α') και του άρθρου 17 του ν. 3335/ 2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνιμων 
ηλεκτρομηχανολογικών εγκαταστάσεων των λατομείων 
αδρανών υλικών, βιομηχανικών ορυκτών και μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 

23. Η έκδοση απόφασης για την απόκτηση μεταλλευτικών 
δικαιωμάτων επί αδειών μεταλλευτικών ερευνών (ΑΜΕ) σε 
παραμεθόριες περιοχές, πλην της μεταλλειοκτησίας. 

24. Η χορήγηση άδειας εκμετάλλευσης λατομείων αρ¬ 
γίλων και μαργών πλινθοποιίας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας των 
υπόγειων και υπαίθριων αποθηκών εκρηκτικών υλών και κα- 
ψυλλίων για την εξυπηρέτηση των μεταλλείων και λατομείων 
(αδρανών υλικών, μαρμάρων και βιομηχανικών ορυκτών). 

27. Η έκδοση απόφασης για την άρση απαγόρευσης 
δικαιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

29. Η χορήγηση αδειών εγκατάστασης, επέκτασης, εκ¬ 
συγχρονισμού και λειτουργίας, σύμφωνα με το ν.3325/2005, 
στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ\Λ/ (500 ΗΡ) και αποθηκευτική ικανότητα 
μέχρι και 10.000 πί3. 

β) Εγκαταστάσεις εναποθήκευσης και διακίνησης 
υγρών καυσίμων, υγραερίων και ασφάλτου, εμφιάλωσης 
υγραερίων και συσκευασίας λιπαντικών, με αποθηκευτική 
ικανότητα μέχρι και 50.000 πη3 και με εγκατεστημένη 
παραγωγική ισχύ μέχρι και 367 Κ \Ν (500 ΗΡ). 

γ) Εγκαταστάσεις αναγέννησης ορυκτελαίων χωρίς πε¬ 
ριορισμό στην εγκατεστημένη ισχύ και με αποθηκευτική 
ικανότητα μέχρι και 10.000 πί3. 

δ) Εγκαταστάσεις ερευνών και εκμετάλλευσης υδρο¬ 
γονανθράκων, αποθήκευσης, διακίνησης και διανομής 
φυσικού αερίου, με εγκατεστημένη παραγωγική ισχύ 
μέχρι και 367 Κ\Λ/ (500 ΗΡ) και αποθηκευτική ικανότητα 
μέχρι και 10.000 ιτι3. 

30. Η χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρείες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

31. Η χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής. 

32. Η έκδοση απόφασης για την εξαίρεση από την απαλ¬ 
λαγή υποχρέωσης εφοδιασμού με άδεια εγκατάστασης και 
λειτουργίας σταθμών ηλεκτροπαραγωγής, σύμφωνα με την 
παράγραφο 7 του άρθρου 3 του ν. 2244/1994 (ΦΕΚ 168 Α'). 

33. Η χορήγηση άδειας εγκατάστασης και άδειας 
λειτουργίας για ιδία χρήση ενεργειακών συστημάτων 
θέρμανσης ή ψύξης χώρων μέσω της εκμετάλλευσης 
της θερμότητας των γεωλογικών σχηματισμών και των 
νερών, επιφανειακών και υπόγειων, που δεν χαρακτηρί¬ 
ζονται γεωθερμικό δυναμικό. 


35. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων αρμοδιότητας 
του παρόντος Τμήματος, με σκοπό τη προστασία των 
εργαζομένων, των περίοικων και του φυσικού περιβάλ¬ 
λοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών όρων, σύμ¬ 
φωνα με την παράγραφο 1 του άρθρου 6 του ν. 1650/1986. 

γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας. 

δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως περιγρά- 
φονται στην υπ’ αριθμ. ΗΠ15393/2332/2002 (ΦΕΚ 1022 Β'), 
σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

36. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

37. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν. 3325/2005. 

38. Η έκδοση απόφασης προσωρινής ή οριστικής διακο¬ 
πής της λειτουργίας του συνόλου ή μέρους των μονάδων, 
για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις ή 
βεβαιώσεις ή ασκούν ειδικούς ελέγχους, για λόγους σχε¬ 
τικά με παράβαση διατάξεων αρμοδιότητάς τους. 

39. Η καταχώρηση της μελέτης ασφαλείας (επικινδυ- 
νότητας) και η δημοσιοποίηση αυτής, ο έλεγχος και η 
επιβολή κυρώσεων των μονάδων αρμοδιότητας του πα¬ 
ρόντος Τ μήματος, που η δραστηριότητά τους περικλείει 
κινδύνους από ατυχήματα μεγάλης έκτασης, σύμφωνα με 
τις διατάξεις της υπ’ αριθμ. 5697/590/2000 κοινής υπουρ¬ 
γικής απόφασης. 

40. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τ μήματος Γ' 

Στις αρμοδιότητες του Τμήματος αυτού ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια 
των εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελκυ¬ 
στήρων, σύμφωνα με τις διατάξεις της υπ’ αριθμ. οίκ. 
Φ9.2/29362/1957/2005 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Η τήρηση και ενημέρωση ηλεκτρονικού Ειδικού Μη¬ 
τρώου ανελκυστήρων και συνεργείων συντήρησης και η 
καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγ¬ 
γελία ή ατύχημα. 

γ) Η χορήγηση άδειας συνεργείου συντήρησης ανελκυ¬ 
στήρων, ύστερα από τη διενέργεια αυτοψίας. 

δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 

αρμοδιότητας της Γενικής Γραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των πλαστικών σωλήνων και 
των εξαρτημάτων αυτών από μη πλαστικοποιημένο πολυ- 
βινυλοχλωρίδιο (σκληρό Ρ\/0) που χρησιμοποιούνται για 
τη μεταφορά πόσιμου νερού και αποχετευτικών λυμάτων 
καθώς και για συστήματα αποχετεύσεως στα κτίρια. 

7. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των προϊόντων τσιμέντου. 

8. Η διενέργεια δειγματοληπτικών ελέγχων προκειμένου 
να διαπιστωθεί η τήρηση των σχετικών προδιαγραφών 
των παιχνιδιών. 

9. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των κυκλοφορούντων λεβήτων 
ζεστού νερού, οι οποίοι τροφοδοτούνται με υγρά ή αέρια 
καύσιμα και η επιβολή των προβλεπόμενων κυρώσεων. 

10. Η χορήγηση βεβαίωσης ότι προϊόντα που εισάγονται 
από το εξωτερικό απ’ ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

11. Η χορήγηση βεβαίωσης ότι είδη που εισάγονται από 
βιομηχανίες, βιοτεχνίες ή επαγγελματικά εργαστήρια για να 
χρησιμοποιηθούν αποκλειστικά από αυτές ως πρώτες ύλες, 
δεν παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια και ότι η οικο¬ 
νομική σημασία του παραγόμενου τελικού προϊόντος δικαι¬ 
ολογεί τον προθεσμιακό διακανονισμό ή την απαλλαγή από 
την υποχρέωση κατάθεσης χρηματικών προκαταβολών. 

12. Η χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες, τα νομικά 
πρόσωπα και οργανισμούς, παράγονται ή μη από την 
εγχώρια βιομηχανία κατάλληλα και σε επάρκεια. 

13. Η χορήγηση βεβαίωσης, ότι μηχανήματα, ανταλλακτι¬ 
κά μηχανημάτων καθώς και κάθε άλλο είδος εγχώριας ή 
ξένης προέλευσης, τα οποία έχουν ανάγκη επισκευής, δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

14. Η χορήγηση βεβαίωσης για την ύπαρξη ή μη εγχώριας 
επιχείρησης κατασκευής γεωργικών μηχανημάτων, προκει¬ 
μένου τα εισαγόμενα γεωργικά μηχανήματα να χρηματο¬ 
δοτούνται από την Αγροτική Τράπεζα της Ελλάδος. 

15. Η χορήγηση βεβαίωσης ότι μορφές χλωριούχου πολυ- 
βινυλίου δεν παράγονται από την εγχώρια βιομηχανία, κα¬ 
τάλληλα και σε επάρκεια, προκειμένου να μην επιβάλλεται ά 
αυτές κατά την εισαγωγή τους ο προβλεπόμενος δασμός. 

16. Η χορήγηση βεβαίωσης, με την οποία να βεβαιώνεται 
η ολοκλήρωση των εξαγωγικών υποχρεώσεων βιομη¬ 
χανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη. 

17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά την 
εισαγωγή των φορτηγών οχημάτων, κατά το μέρος που 
αυτά δεν παράγονται κατάλληλα και σε επάρκεια από 
την εγχώρια βιομηχανία. 

18. Η έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 


19. Η έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές 
επιχειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Δ' 

Στις αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες 
του ν. 3325/2005, περιλαμβάνονται: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 

2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
Υπηρεσίες Δήμων ή Επαρχείων ή αποκεντρωμένων Πο- 
λεοδομικών Υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της 
οικοδομικής άδειας. 

3. Ο έλεγχος των απαιτούμενων δικαιολογητικών και η 
εισήγηση για την έκδοση αδειών περιτοίχισης, κατεδά¬ 
φισης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιομηχανικές 
- βιοτεχνικές εγκαταστάσεις, επαγγελματικά εργαστήρια, 
αποθήκες και ηλεκτρομηχανολογικές εγκαταστάσεις παρο¬ 
χής υπηρεσιών Κατηγορίας Β4, σύμφωνα με την υπ’ αριθμ. 
ΗΠ15393/2332/2002 κοινή υπουργική απόφαση. 

5. Ο έλεγχος της πληρότητας του φακέλου της προκα¬ 
ταρκτικής περιβαλλοντικής εκτίμησης και αξιολόγησης, 
της μελέτης περιβαλλοντικών επιπτώσεων και της πε¬ 
ριβαλλοντικής έκθεσης, που υποβάλλονται στην Αδειο- 
δοτούσα Αρχή και αφορούν τις μονάδες αρμοδιότητας 
του ν. 3325/2005. 

6. Η αποστολή στις αρμόδιες Υπηρεσίες του φακέλου της 
προκαταρκτικής περιβαλλοντικής εκτίμησης και αξιολόγη¬ 
σης και της μελέτης περιβαλλοντικών επιπτώσεων. 

7. Η διατύπωση εισηγήσεων επί των Μελετών Περιβαλ¬ 
λοντικών Επιπτώσεων στο Νομαρχιακό Συμβούλιο, κατά 
τη διαδικασία έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 6 του 
ν. 1650/1986, της τήρησης των περιβαλλοντικών όρων που 
αφορούν μονάδες του ν. 3325/2005 και έχουν εκδοθεί από 
υπηρεσίες της Νομαρχιακής Αυτοδιοίκησης. 

9. Η επιβολή κυρώσεων, σύμφωνα με την παράγραφο 
1 του άρθρου 30 του ν. 1650/1986. 

10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τ μήματος Ε' 

Στις αρμοδιότητες του Τμήματος αυτού ανήκουν: 

1. Η γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης και της οικείας 
Νομαρχιακής Αυτοδιοίκησης. 

3. Η συνεργασία με τα Κέντρα Υποδοχής Επενδυτών (ΚΥΕ), 
για την διεκπεραίωση από αυτά μέρους των υποθέσεων που 
ανήκουν στην αρμοδιότητα της Διεύθυνσης Ανάπτυξης. 

4. Η συνεργασία με τα Κέντρα Εξυπηρέτησης Πολιτών 
(ΚΕΠ), για τη χορήγηση αδειών, πιστοποιητικών ή ειδικά 
εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων 
της Νομαρχιακής Αυτοδιοίκησης, σε θέματα αρμοδιότη¬ 
τας του παρόντος Τμήματος. 

7. Η μηχανογράφηση της Διεύθυνσης Ανάπτυξης και 
των Τμημάτων αυτής.» 

«Άρθρο 33Α 

Κέντρο Υποδοχής επενδυτών (Κ.Υ.Ε) 

Τα Κέντρο Υποδοχής Επενδυτών θα λειτουργεί ως 
δομή στήριξης της επιχειρηματικότητας στο πλαίσιο 
εφαρμογής και υλοποίησης της δράσης 1.3.3 του Επιχει¬ 
ρησιακού Προγράμματος Ανταγωνιστικότητας (ΕΠΑΝ) 
του Υπουργείου Ανάπτυξης και θα στεγάζεται στη Διεύ¬ 
θυνση Ανάπτυξης της Ν.Α. Λάρισας, σε ανεξάρτητο γρα¬ 
φείο, το οποίο θα φέρει την ενδεικτική πινακίδα «Κέντρο 
Υποδοχής Επενδυτών». 

Σκοπός του Κ.Υ.Ε. είναι η υποστήριξη της Διεύθυνσης 
Ανάπτυξης της Ν.Α. Λάρισας για τη λειτουργία της ως 
Υπηρεσίας μιας στάσης, για την αντιμετώπιση των θε¬ 
μάτων σύστασης και αδειοδότησης των μεταποιητικών 
επιχειρήσεων, καθώς και η υποδοχή, ενημέρωση και δι¬ 
ευκόλυνση των ενδιαφερομένων επενδυτών στην πραγ¬ 
ματοποίηση των επενδυτικών τους σχεδίων. 

Η αρμόδια Διεύθυνση της Γενικής Γραμματείας Βιομη¬ 
χανίας του Υπουργείου Ανάπτυξης εποπτεύει και συντο¬ 
νίζει το έργο των Κ.Υ.Ε. 

Για το Κέντρο Υποδοχής Επενδυτών ως προς τον τρό¬ 
πο λειτουργίας, οργάνωσης, στελέχωσης, εποπτείας, συ¬ 
ντονισμού και άσκησης των αρμοδιοτήτων του θα ισχύ¬ 
ουν πάντοτε οι ρυθμίσεις, πράξεις, αποφάσεις, διατάξεις 
ή εγκύκλιοι που κάθε φορά εκδίδει προς ρύθμιση των 
ανωτέρω το Υπουργείο Ανάπτυξης το οποίο συντονίζει 
και εποπτεύει το έργο των ΚΥΕ. 

Ειδικότερα για τα θέματα λειτουργίας, οργάνωσης, 
στελέχωσης, εποπτείας, συντονισμού και άσκησης των 
αρμοδιοτήτων του ΚΥΕ της Ν.Α. Λάρισας κατά την ψή¬ 
φιση του παρόντος ισχύουν και θα εφαρμόζονται μέχρι 
τροποποιήσεως ή καταργήσεώς τους οι διατάξεις της υπ’ 
αριθμ. 19282/ ΚΥΕ 240/5.9.2005 (ΦΕΚ 1326/Β/21.9.2005) κοι¬ 
νής υπουργικής απόφασης περί οργάνωσης, συγκρότησης 
και λειτουργίας των Κέντρων Υποδοχής Επενδυτών» 

2) ΣΤΟ ΔΕΥΤΕΡΟ ΜΕΡΟΣ « ΠΡΟΣΩΠΙΚΟ, ΠΡΟΪΣΤΑΜΕΝΟΙ 
ΟΡΓΑΝΙΚΩΝ ΜΟΝΑΔΩΝ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ» 
ΤΜΗΜΑ Δ' «ΚΑΤΑΝΟΜΗ ΘΕΣΕΩΝ», το άρθρο 156 και στο 
Τμήμα Ε' «ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ - ΟΡΙ¬ 
ΣΜΟΣ ΠΡΟΪΣΤΑΜΕΝΩΝ » το άρθρο 168, αντικαθίστανται 
ως εξής: 

«Αρθρο 156 

Κατανομή θέσεων κατά Υπηρεσιακή Μονάδα 

Η κατανομή όλων των θέσεων του προσωπικού της Ν.Α. 
Λάρισας κατά υπηρεσιακή μονάδα, γίνεται με απόφαση 
του Νομάρχη. 

Ειδικά για τη Διεύθυνση Ανάπτυξης η κατανομή των 
θέσεων του προσωπικού γίνεται με απόφαση του Νομάρ¬ 
χη σύμφωνα με τα οριζόμενα στις διατάξεις του άρθρου 
7 παρ. 4 και 5 του π.δ 78/2006 (ΦΕΚ 80/Α/13.4.2006) και 
τις διατάξεις του άρθρου 1 παρ 2 του π.δ 243/2006 (ΦΕΚ 
257/Α/27.11.2006)». 


«Αρθρο 168 
Διεύθυνση Ανάπτυξης 

1. Στη Διεύθυνση Ανάπτυξης προίστανται υπάλληλοι της 
κατηγορίας ΠΕ, των Κλάδων: Μηχανικών, Γεωλόγων, Πε¬ 
ριβαλλοντολογίαν με ειδικότητα Διαχείρισης Περιβάλλο¬ 
ντος και Φυσικών Πόρων και Διοικητικού -Οικονομικού. 

Σε περίπτωση έλλειψης των ανωτέρω, προίστανται 
υπάλληλοι της κατηγορίας ΤΕ των ιδίων κλάδων ανε¬ 
ξαρτήτως ειδικότητας. 

2. Στα Τμήματα της Διεύθυνσης Ανάπτυξης προίστανται 
υπάλληλοι της Κατηγορίας ΠΕ, ως κατωτέρω: 

α) Στο Τμήμα Α' προίστανται υπάλληλοι της Κατηγο¬ 
ρίας ΠΕ, του Κλάδου Μηχανικών, των εξής ειδικοτήτων: 
Μηχανολόγων, Ηλεκτρολόγων, Χημικών. 

Σε περίπτωση έλλειψης των ανωτέρω, προίστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγων, Ηλεκτρολόγων. 

β) Στο Τμήμα Β' προίστανται υπάλληλοι της Κατηγορίας 
ΠΕ, του Κλάδου Μηχανικών, των εξής ειδικοτήτων: Μηχα¬ 
νολόγων, Ηλεκτρολόγων, Χημικών, Μεταλλειολόγων. 

Σε περίπτωση έλλειψης των ανωτέρω, προίστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγων, Ηλεκτρολόγων. 

γ) Στο Τμήμα Γ' προίστανται υπάλληλοι της Κατηγο¬ 
ρίας ΠΕ, του Κλάδου Μηχανικών, των εξής ειδικοτήτων: 
Μηχανολόγων, Ηλεκτρολόγων, Χημικών. 

Σε περίπτωση έλλειψης των ανωτέρω, προίστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγων, Ηλεκτρολόγων. 

δ) Στο Τμήμα Δ' προίστανται υπάλληλοι της Κατηγο¬ 
ρίας ΠΕ, ως κατωτέρω: Κλάδος Μηχανικών, των εξής 
ειδικοτήτων: Χημικών, Περιβάλλοντος, Πολιτικών, Αρχιτε¬ 
κτόνων, Αγρονόμων - Τοπογράφων, Μηχανολόγων, Ηλε¬ 
κτρολόγων, Κλάδος Περιβαλλοντολόγων με ειδικότητα 
Διαχείριση Περιβάλλοντος και Φυσικών Πόρων. 

Σε περίπτωση έλλειψης των ανωτέρω, προίστανται 
υπάλληλοι της Κατηγορίας ΤΕ Κλάδου Μηχανικών, των 
εξής ειδικοτήτων: Τοπογράφων, Πολιτικών Δομικών Έρ¬ 
γων, Μηχανολόγων, Ηλεκτρολόγων. 

ε) Στο Τμήμα Ε' προίστανται υπάλληλοι της Κατηγορί¬ 
ας ΠΕ, του Κλάδου Διοικητικού - Οικονομικού. 

Σε περίπτωση έλλειψης των ανωτέρω, προίστανται 
υπάλληλοι της Κατηγορίας ΤΕ, του Κλάδου Διοικητικού 
- Λογιστικού. 

3. Υπάλληλοι των κατηγοριών ΠΕ και ΤΕ, ανεξαρτήτως 
Κλάδου ή Ειδικότητας, οι οποίοι κατά την έκδοση του π.δ 
243/2006 (ΦΕΚ257/Α'/27.11.2006) προίσταντο Τμήματος της 
καταργούμενης Διεύθυνσης Ανάπτυξης της Ν.Α. Λάρισας 
η οποία είχε συσταθεί με τον υπ’ αριθμ. 46/29.3.2005 (ΦΕΚ 
549/Β'/25.4.2005) Οργανισμό Εσωτερικής Οργάνωσης και 
Λειτουργίας της Ν.Α. Λάρισας, μπορούν να επιλέγονται 
ως προϊστάμενοι των Τμημάτων Α', Β', Γ' και Ε' της Δι¬ 
εύθυνσης Ανάπτυξης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Σεπτεμβρίου 2007 
Ο Πρόεδρος 

ΒΑΣΙΛΕΙΟΣ ΠΑΡΑΦΕΣΤΑΣ 

